钦定古今图书集成/明伦汇编/宫闱典/第051卷 > 《贺周德妃及魏国大长公主礼成表》
## 钦定古今图书集成/明伦汇编/宫闱典/第051卷 > 《贺周德妃及魏国大长公主礼成表》

王安石

明告治庭，宠颁恩册。家邦之庆，海宇以欣。恭惟皇帝
陛下荷天闳休，若古丕式。自祢率而尊祖，备极灵承；
谓姊亲而先姑，特加徽数。改锡厥土，增褒所生。大号
已孚，庶言惟允。臣久尸荣禄，窃睹盛仪，《胪传》虽异于
九宾，率舞尚同于百兽。